OpenLLM-France/wikimedia huggingface dataset:
# Massimo alle Colonne jauregia

Massimo alle Colonne jauregia (italieraz: Massimo alle Colonne) Erroma hiriburuko jauregi bat da, Parione rionean dagoena.

## Historia

1532 eta 1536 artean eraiki zen Massimo familiak zituen ondoz-ondoko hiru jauregiren hondarrak zeuden tokian. Baldassare Peruzzi arkitektoak egin zuen diseinua.

## Deskribapena

Hiru solairu dituen eraikina da. Aurrealdeko egitura aipagarriena sarrerako sein zutabe gotikoek osatzen dute. Barnean bi patio daude, biak ere zutabe dorikoz hornituak.

## Kanpo estekak

* Datuak: Q1521924
* Multimedia: Palazzo Massimo alle Colonne (Rome) / Q1521924
# Massimo Dutti

Massimo Dutti Inditex taldeko arropa katea da, 1985ean sortu zen Bartzelonan gizonentzako moda denda moduan. 1991. urtean, Inditexek enpresaren %65 akzioak eskuratu zituen. Gaur egun 53 herrialdetan banatutako 584 denda ditu. Inditex taldeko gainerako dendak baino garestiagoa da eta arropa klasikoak, dotoreak eta ikasitako arropak saltzen ditu. Marka honen bulegoak Bartzelona, Katalunian aurkitzen dira Inditexenak Arteixo, Espainian aurkitzen diren arren.

## Massimo Dutti Bilbon

2014ko abenduaren erdialdean, Massimo Dutti marka katalanak, On Diego Lopez Haroko kale nagusiako merkataritza-galeria erosi zuen 1.000 metro karratu izango dituen luxuzko boutique bat irekitzeko. Gizonentzako, emakumeentzako eta umeentzako arropak eta lurrinak salduko diren denda hau, 2015eko apirilean irekiko da.

## Kanpo estekak

* Datuak: Q788231
* Multimedia: Massimo Dutti / Q788231
# Massimo Troisi

Massimo Troisi (San Giorgio a Cremano, 1953ko otsailaren 19a - Ostia, 1994ko ekainaren 4a) italiar aktore, gidoigile eta zinema zuzendaria izan zen, Il Postino filmean egindako lanagatik ezaguna.
1972an hasi zen kabaretean lanean, eta Italian irratian eta telebistan ospea lortu zuen. Ondoren, zineman aritu zen gidoilari, aktore eta zuzendari gisa.

## Filmografia
### Aktorea

* Ricomincio da tre, Massimo Troisi zuzendaria (1981)
* Morto Troisi, viva Troisi!, Massimo Troisi zuzendaria, telefilma (1982)
* No grazie, il caffè mi rende nervoso, Lodovico Gasparini zuzendaria (1982)
* Scusate il ritardo, Massimo Troisi zuzendaria (1983)
* F.F.S.S. cioè che mi hai portato a fare sopra a Posillipo se non mi vuoi più bene?, Renzo Arbore zuzendaria (1983)
* Non ci resta che piangere, Roberto Benigni eta Massimo Troisi zuzendariak (1984)
* Hotel Colonial, Cinzia TH Torrini zuzendaria (1987)
* Le vie del Signore sono finite, Massimo Troisi zuzendaria (1987)
* Splendor, Ettore Scola zuzendaria (1989)
* Che ora è, Ettore Scola zuzendaria (1989)
* Il viaggio di Capitan Fracassa, Ettore Scola zuzendaria (1990)
* Pensavo fosse amore... invece era un calesse, Massimo Troisi zuz (1991)
* Il postino, Michael Radford zuzendaria (1994)

### Zuzendaria

* Ricomincio da tre (1981)
* Morto Troisi, viva Troisi! - telefilma (1982)
* Scusate il ritardo (1983)
* Non ci resta che piangere (1984)
* Le vie del Signore sono finite (1987)
* Pensavo fosse amore... invece era un calesse (1991)
* Il postino, kredituetan agertu barik (1994)

### Gidoilaria

* Ricomincio da tre, Massimo Troisi zuzendaria (1981)
* Morto Troisi, viva Troisi!, Massimo Troisi zuzendaria - telefilma (1982)
* No grazie, il caffè mi rende nervoso, Lodovico Gasparini zuzendaria (1982)
* Scusate il ritardo, Massimo Troisi zuzendaria (1983)
* Non ci resta che piangere, Roberto Benigni eta Massimo Troisi zuzendariak (1984)
* Le vie del Signore sono finite, Massimo Troisi zuzendaria (1987)
* Pensavo fosse amore... invece era un calesse, Massimo Troisi zuzendaria (1991)
* Il postino, Michael Radford zuzendaria (1994)

## Kanpo estekak

* Datuak: Q53035
* Multimedia: Massimo Troisi / Q53035
# Massimo Donati

Massimo Donati (Santa Maria a Monte, 1967ko urtarrilaren 18a) italiar txirrindulari ohia da. Saeco taldean aritu zen.

## Palmaresa

1994
* 5. Venetoko Giroan
* 7. Placci Kopan
* 9. Kataluniako Voltan eta etapa bat
1995
* 2. Emiliako Giroan
* 3. Placci Kopan
* 3. Venetoko Giroan
* 6. Züricheko txapelketan
* 7. Romagnako Giroan
1996
* 3. Tre Valli Varesinen
1997
* 2. Route du Sudean
* 4. Emiliako Giroan
1998
* Apuliako Giroko etapa bat
* 2. Emiliako Giroan
* 2. Pratoko Industria eta Merkataritza Sari Nagusian
* 2. Pantalica Sarian
* 3. Placci Kopan
* 3. Toscanako Giroan
* 4. Sabatini Kopan
* 5. Lazioko Giroan
* 6. Aragoiko Itzulian
* 8. Austriako Itzulian eta etapa bat
* 10. Nafarroako Foru Erkidegoko Sarian
1999
* Camaioreko Sari Nagusia
* Agostoni Kopa
* 2. Emiliako Giroan
* 2. Eskalatzaileen garaikurrean
* 4. Toscanako Giroan
* 4. Placci Kopan
* 5. Urkiolako Igoeran
* 6. Matteotti Sarian
2000
* Tre Valli Varesine
* 2. Matteotti Sarian
2001
* Lazioko Giroa
2002
* 5. Agostoni Kopan

## Sailkapen orokorra Itzuli Handietan

| Lasterketa | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 |
| Italiako Giroa | - | - | UT | 48. | 38. | - | 47. | 53. | - | - |
| Frantziako Tourra | - | - | 72. | 70. | - | 50. | - | - | - | UT |
| Espainiako Vuelta | UT | 46. | - | - | - | - | - | - | - | - |
| Munduko errepideko txapelketa | - | - | - | - | - | - | 38. | - | - | - |
-: ez zuen parte hartu UT: utzi, ez zuen amaitu

## Kanpo estekak

Massimo Donati - ProCyclingStats
* Datuak: Q2067393
# Massimo Stano

Massimo Stano (Grumo Appula, 1992ko otsailaren 27a) atleta italiarra da, 20 kilometro ibilketa proban espezializaturikoa. Tokioko Olinpiar Jokoetan urrezko domina eskuratu zuen.

## Kirol ibilbidea

11 urte zituela hasi zen atletismoa egiten eta 14 urterekin ibilketa probatan espezializatu zen, Giovanni Zaccheo entrenatzaile zuela. 2013ko 23 urtez azpiko Europako txapelketan laugarren egin zuen baina doping testak egin ondoren aurretik geldituriko bi atleta kanporatu eta bigarren postuaz jabetu zen. Hurrengo urtetarako entrenatzaile berria hartu zuen, Alessandro Gandellini.
2018an Munduko Kopan hirugarren egin zuen eta Europakoan laugarrena izan zen, podiumetik segundu bakarrera. 2019an bere marka pertsonala egin zuen Coruñan, Italiako errekorra ere badena. 2020an arazo fisiko ugari izan ondoren Tokioko Olinpiar Jokoetan urrezko domina lortu zuen bi japoniarren aurretik.

## Nazioarteko palmaresa
### Txapelketak

Joko Olinpikoak :
| Urtea | Lekua | Domina | Proba | Marka |
| 2020 | Tokio ( Japonia) | 01 ! | 20 kilometro ibilketa | 1:21:05 |
| Munduko Kopa |||||
| Urtea | Lekua | Domina | Proba | Marka |
| 2018 | Taicang ( Txina) | 02 ! | 20 kilometro ibilketa taldeka | |
| 2018 | Taicang ( Txina) | 03 ! | 20 kilometro ibilketa | 1:21:33 |
| Europako txapelketa |||||
| Urtea | Lekua | Domina | Proba | Marka |
| 2018 | Berlin ( Alemania) | 4.a | 20 kilometro ibilketa | |
| 2021 | Poděbrady ( Txekia) | 02 ! | 20 kilometro ibilketa taldeka | |

### Markak

* 20 kilometro ibilketa - 1:17:45 (A Coruña, 2019)

## Erreferentziak

* ↑ (Gaztelaniaz) «Atletismo STANO Massimo - Juegos Olímpicos de Tokio 2020» .. (Noiz kontsultatua: 2021-08-25).
* ↑ (Gaztelaniaz) «¿Quién es Massimo Stano, que ganó el oro en la marcha a los Juegos Olímpicos?» News i 2021-08-05 (Noiz kontsultatua: 2021-08-25).

## Kanpo estekak

* Datuak: Q20820857
* Multimedia: Massimo Stano / Q20820857
# Massimo D'Alema

Massimo D'Alema (Erroma, 1949ko apirilaren 20a) italiar politikaria da. Italiako lehen ministroa izan zen 1998tik 2000ra.
Italiako Alderdi Komunistako kide izan zen eta 1991n Ezkerreko Alderdi Demokratikoa osatu zuen alderdiko kide batzuekin. 1998an zentro-ezkerreko koalizio-gobernu bateko lehen ministro bihurtu zen. Bere agintaldian, Italiak parte hartu zuen NATOk Jugoslaviaren aurka egindako bonbardaketetan.
Bere alderdiaren erro marxistak berritzea eta alderdi sozialdemokrata bat sortzea proposatu zuen. L'Unità egunkariko zuzendaria ere izan zen.
2002an lehen ministro kargua utzi ondoren, Europako Parlamentuko kide izan zen 2004tik 2006ra. 2006tik 2008ra Kanpo Arazoetako ministro izan zen Romano Prodiren gobernuan.
* Datuak: Q47602
* Multimedia: Massimo D'Alema / Q47602
# Mariatrost basilika

Mariatrost basilika (alemanez: Basilika Mariatrost) Grazko (Austria) eliza barrokoa da, Purberg muinoan dagoena. Estiriako erakargarri turistiko nagusietako bat da eta bere inguruan antzinako monasterio bat dago.

## Kanpo estekak

* Datuak: Q675795
* Multimedia: Basilika Mariatrost / Q675795
# Mariaren Bihotzari monumentua (Tutera)

Mariaren bihotzari monumentua Tuteran (Nafarroa) dagoen eskultura erraldoia da, Andre Maria Birjinaren bihotz guztiz garbiari eskainia. Mariaren eskultura 21,5 metroko obelisko baten gainean dago.

## Kokapena

Monreal dorrearen aurrean dagoen muino batean, 1954an eraiki zuten. Lourdes auzotik gertu dago. Hiriaren bestaldean, kontrapuntu moduan, Santa Barbara muinoan, Jesusen Bihotzari monumentua dago.

## Historia

Monumentuaren lehenengo harria 1954ko abenduaren 8an jarri zen eta 1956ko urriaren 7an inaugurazioa ospatu zen. Eraikina Enrique Celso arkitektoaren eta Angel Bayod Uson eskultorearen lana izan zen.

## Erreferentziak

* ↑ http://josemariamuruzabal.com/articulos/otros/EscuTudela/EsculturaPublicaTudela.pdf

## Kanpo estekak

* Datuak: Q6023202
* Multimedia: Monumento al Corazón de María (Tudela) / Q6023202
# Mariaren eliza (Efeso)

Mariaren eliza (turkieraz: Meryem Kilisesi) egungo Turkian dagoen eraikin historikoa da. Katedrala da eta Selçuk herrian dago, Izmir probintzian, Efeso portutik gertu. Eliza hau ere Kontzilioen eliza bezala ezagutzen da zeren eta leku horretan Kristautasunaren historiako bi kontzilio ospetsuak egin baitziren. Jainkoaren Amari eskainita dago.

## Historia

Eliza V. mende hasieran eraiki zen, Efesoko kontzilioarekin batera, 431. urtean egindakoa. Horregatik, pentsatzekoa da kontzilioa egiteagatik eraiki zela zeren eta bilkura horretan "Jainkoaren Ama" izena erabaki baitzen. Dena dela, aztarnategian aurkitutako zenbait elementuek tokian aurretik erromatar basilika bat zegoela pentsatzeko bidea ematen dute; aurreko eraikin hori III. mendean hustu egin zen. 500 urtearen inguruan eliza handitu egin zen, katedral monumentalaz bihurtuz; horren abside eta zutabe batzuk dira egun ikus daitezkeen aztarnak. Elizak katedral izaera Antzinaro Berantiar osoan mantendu zuen.

## Iruditegia

* Erorkinen ikuspegia.
* Bataiotegiren aztarnak.

## Erreferentziak

* ↑ Stefan Karweise, The Church of Mary and the Temple of Hadrian Olympios. Helmut Koester, ed., Ephesos: Metropolis of Asia (Harvard University Press, 1995), 311-20.
* ↑ http://www.viaurbis.com/efeso-la-iglesia-de-maria,-las-iglesias-dobles/la-iglesia-de-maria,-las-iglesias-dobles.html?c=efeso-la-iglesia-de-maria,-las-iglesias-dobles%5B%5D

## Kanpo loturak

* (Gaztelaniaz):Youtubeko bideoa.
* Datuak: Q2450228
* Multimedia: Church of Mary in Ephesus / Q2450228
# Mariasun Quiñones

Mariasun Quiñones Goikoetxea (Hondarribia, 1996ko urriaren 29a) gipuzkoar futbolaria da, atezain jokatzen duena. Gaur egun Espainiako Emakumezkoen Futbol Ligaren Lehen Mailan aritzen den Real Sociedad futbol-taldean jokatzen du. 1 dortsala darama eta taldeko bigarren kapitaina da.

## Ibilbidea

Txikitatik futbolarekiko grina izan du, batez ere zutoin azpian egoteko. 2010ean, Hondarribiako futbol taldean hasi zen jokatzen eta 2011n Mariño Kirol Klubean jarraitu zuen. Hiru denboraldi egin zituen Irungo taldean, hasieran gazteen taldean eta ondoren talde nagusian eta bertako kapitain izatera ere heldu zen. Azken denboraldian Emakumezkoen bigarren mailara igo zen Mariño taldearekin.

### Erreala

2013-14 denboraldiaren amaieran Errealeko atezaina zen Sokoa Azkaratek erretiroa hartu zuen eta haren hitsunea betetzeko mariasu Quiñones fitxatu zuen 2014ko udan. Talde txuriurdinean 18 urte zituela debutatu zuen.
2019ko Maiatzaren 11n, klubarekin lehen titulua (Erregina Kopa) lortu zuen Granadan, Nuevo Los Cármenes estadioan. Aurkaria Atletico Madril izan zen eta Reala suertatu zen garaile, 2-1 emaitzarekin. Mariasun partidako hoberena hautatua izan zen (MVP).
2020ko Otsailan, lehenengo Espainiako emakumezkoen Superkopa jokatu zuen Salamancan. Finalerdietan Levante gailendu eta finala Bartzelonaren aurka galdu ostean, txapeldunorde geratu zen.

### Espainiako Selekzioa

2017ko Martxoaren 6an debutatu zuen Espainiako Selekzio nagusiarekin Algarbeko Nazioarteko txapelketan. Partida horretan lortutako berdinketari esker, txapelketako finalerako txartela lortu zuen. Finalean titulua bereganatu zuen.

## Taldeak

| Taldea | Urtea |
| Hondarribia F.E | 2010 - 2011 |
| C.D. Mariño | 2011 - 2014 |
| Real Sociedad | 2014 - |

## Garaipen zerrenda

Txapelketa nazionalak :
| Titulua | Taldea | Herrialdea | Urtea |
| Erreginaren-kopa | Erreala | Espainia | 2018-2019 |
Txapelketa internazionalak :
| Titulua | Taldea | Xedea | Urtea |
| Algarve-ko kopa | Espainiako selekzioa | Portugal | 2017 |

## Palmaresa

* Errealarekin:
** Erregina Kopa (1): 2019
* Espainiako selekzioarekin:
** Algarbeko Futbol Kopa (1): 2017

## Sariak

* Donostiako Urrezko Danborra (2020)

## Erreferentziak

* ↑ «Mariasun Quiñonesen fitxa» www.realsociedad.eus (Noiz kontsultatua: 2020-03-24).
* ↑ «Txapeldunak!» Euskal Irrati Telebista 2019-05-11 (Noiz kontsultatua: 2020-03-24).
* ↑ (Gaztelaniaz) «Mariasun Quiñones, finaleko 'MVP' izendatua» BeSoccer 2019-05-12 (Noiz kontsultatua: 2020-03-24).
* ↑ «Selekzio nagusiarekin debuta» www.realsociedad.eus (Noiz kontsultatua: 2020-03-24).
* ↑ 2017/03/09. «Algarve Cup-eko Txapeldun» www.realsociedad.eus (Noiz kontsultatua: 2020-03-24).
* ↑ Gascon, Ainara Arratibel. «Urrezko Danborra Realeko futbol eta hockey taldeentzat» Berria (Noiz kontsultatua: 2020-03-24).
* ↑ «Realaren ereserkia ozen abestu dute Realeko neskek» www.eitb.eus (Noiz kontsultatua: 2020-03-24).

## Kanpo estekak

* Datuak: Q28222851
* Multimedia: Mariasun Quiñones / Q28222851
# Mariaren Bihotza ikastola

Mariaren Bihotza ikastola Donostiako iparraldean, Gros auzoan eta Zurriola hondartzaren aurrean, zegoen ikastola bat zen. Claretiar ordena erlijiosoaren ardurapean, Kristau Eskola sareko partaide zen, 2019ko ekainak arte bere, ateak itxi zituenean ikasle murrizketa nabarmenak eraginda.
Bere ondoan Marairen Bihotzaren eliza zegoen ere, era berean ateak itxi egin zituena 2020ko abuztuaren 31an.

## Erreferentziak

* ↑ (Gaztelaniaz) «Agur a un emblemático colegio de Gros» El Diario Vasco 2019-03-10 (Noiz kontsultatua: 2020-10-10).
* ↑ (Gaztelaniaz) «La parroquia Mariaren Bihotza cierra el 31 de agosto» www.noticiasdegipuzkoa.eus (Noiz kontsultatua: 2020-10-10).

## Kanpo estekak

* Ikastolaren webgunea
* Datuak: Q12263073
| i • e • a | Donostiako ikastetxeak |
Haur Hezkuntzako ikastolak
Axular lizeoa · Herri Ametsa ikastola · Santo Tomas Lizeoa · Zurriola Ikastola · Ibai Ikastola
   Lehen Hezkuntzako ikastetxe publikoak
Aitor ikastola · Amara Berri eskola · Orixe ikastola · Ibai Ikastola
   Lehen Hezkuntzako ikastetxe pribatuak
Belen ikastetxea · Ekintza ikastola · Mariaren Bihotza · Mary Ward ikastetxea · Sagrado Corazón Mundaiz ikastetxea · Santa Teresa ikastetxea
   Lehen Hezkuntzako ikastolak
Axular lizeoa · Herri Ametsa ikastola · Santo Tomas Lizeoa · Zurriola Ikastola
   Bigarren Hezkuntzako ikastetxe publikoak
Arantzazuko Ama BHI · Zubiri-Manteo BHI · Bidebieta BHI · Usandizaga-Peñaflorida-Amara BHI · Altza BHI · Lauaizeta Ikastola BHI · Antigua-Luberri BHI
   Bigarren Hezkuntzako ikastetxe pribatuak
Santa Teresa ikastetxea
   Bigarren Hezkuntzako ikastolak - Lizeoak
Axular Lizeoa · Herri Ametsa Ikastola · Santo Tomas Lizeoa · Zurriola Ikastola :
# Malpais

Geomorfologian, malpais (hitzez hitzezko, lurralde txarra) edo herritxar bat erliebe-mota bat da, gutxi higatutako arrokak ditu ezaugarri (hala ere, herritxar zaharra higatuago dago, eta berria, gutxiago), garmendiko jatorrikoa, ingurune lehorrean. Munduan zehar eremu askotan deskribatu dira, baina Ameriketako Estatu Batuetako hego-mendebaldearekin lotuta dago, paisaia horri bere izena eman zioten kolono espainiarren presentziaren ondorioz (nazioartean gaztelaniatik datorren izena erabiltzen da). Inguru berean dauden arroka sedimentarioen higadurak sortzen dituen antza izan dezakeen arren, herritxar bat sumendiko eremu batean bakarrik sortzen da.
Herritxarretan erraz ikus daitezke laba-isuriak, kono bolkanikoak eta kolapsatutako hodi bolkanikoak dituzte. Zeharkatzen zailak diren eremuak dira, eta nekazaritzarako ez dira erabilgarriak. Eremu horietan landaretza mugatua da, lur gutxi dagoelako.

## Erreferentziak

* ↑ Strahler, Arthur N.. (1970). Introduction to physical geography. (Second edition. argitaraldia) ISBN 0-471-83168-9. PMC 53545. (Noiz kontsultatua: 2021-09-19).
* ↑ Glossary of geology. (5th ed. argitaraldia) American Geological Institute 2005 ISBN 0-922152-76-4. PMC 62276618. (Noiz kontsultatua: 2021-09-19).

## Kanpo estekak

* Datuak: Q3816668
# Maloy (Iowa)

Maloy Iowako hiri bat da. Ringgold konderrian kokatua dago. 2010ean 29 biztanle zituen, 1,59 kilometro koadrotan banatuta.

## Ikus, gainera

* Ringgold konderria

## Kanpo estekak

* Datuak: Q1930113
* Multimedia: Maloy, Iowa / Q1930113
# Malou Pheninckx

Malou Pheninckx, (Oosterhout, Herbehereak, 1991ko uztailaren 24a), belar-hockeyan lehiatzen den kirolari herbeheretarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen belar-hockeyan Herbehereetako taldearekin, Argentinaren eta Erresuma Batuaren aurretik.
Taldea, honako hauek osatzen zuten: Felice Albers, Eva de Goede, Xan de Waard, Marloes Keetels, Josine Koning, Sanne Koolen, Laurien Leurink, Frédérique Matla, Freeke Moes, Laura Nunnink, Malou Pheninckx, Pien Sanders, Lauren Stam, Margot van Geffen, Stella van Gils, Caia van Maasakker, Maria Verschoor eta Lidewij Welten-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Emakumezkoa. |

## Erreferentziak

* ↑ «Malou Pheninckx» olympedia.org (Ingelesez)
* ↑ «Malou Pheninckx» FIH (Ingelesez)

## Kanpo estekak

* Datuak: Q56043482
# Malovăț

Malovăț Errumaniako udalerri bat da, Mehedinți konderrian. 2.618 biztanle ditu, 110 kilometro koadroko azaleran banatuta.

## Herriak

Udalerrian honako herriak daude:
Malovăț $^{(en)}$ 23 August $^{(en)}$ Bârda $^{(en)}$ Bobaița $^{(en)}$ Colibași $^{(en)}$ Lazu $^{(en)}$ Negrești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724922
# Malosco

Malosco Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 433 biztanle ditu, 6,73 kilometro koadroko azaleran banatuta.

## Mugakideak

Maloscok honako udalerri hauekin egiten du muga:
Appiano sulla Strada del Vino Ronzone Sarnonico Fondo

## Kanpo estekak

* Datuak: Q295070
* Multimedia: Malosco / Q295070
# Mathon

Mathon Suitzako udalerria da. Grisonia kantonamenduan dago, barrutian. 2014an biztanle zituen kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q1908766
* Multimedia: Mathon / Q1908766
# Mathurin Romegas

Mathurin d'Aux de Lescoux, Mathurin Romegas deitua (Mansonville, 1525 edo 1528 – Erroma, 1581eko azaroaren 4a) Maltako Ordenako almirantea izan zen.
Armagnaceko kondeekin lotutako familia noble batean jaio zen. 1542an Ospitaleko Zaldunekin bat egin zuen eta 1546an Ordenako zaldun bihurtu zen. Bere bizitzaren zatirik handiena galeren buru izan zen. Musulmanen izua Mediterraneoko ur eta kostaldean bihurtu zen, itsasontziak eta esklaboak harrapatuz.
1546an, Vélez de la Gomera haitza harrapatu zuen, eta handik gutxira, dirutza handiko galeoi otomandar bat. Honen ondorioz, bi urte geroago, Suleiman I.ak armada handi bat bildu zuen Maltako Setio Handia hasteko. Romegasek jarduera nabarmena izan zuen setio garaian. 1571n, Lepantoko guduan parte hartu zuen, Aita Santuaren flotan ontziratua.
1575ean galeretako jeneral izendatu zuten eta handik gutxira Tolosa Okzitaniako Prior Handia. 1577an Maisu Handiko Ordezkari aukeratu zuten, bere oinordeko izateko asmoz, baina Ordenaren barruko azpijokoek zapuztu egin zuten.
1581ean matxinada bat gertatu zen eta Jean de la Cassière Maisu Handia kargutik kendu zuten. Amotinatuek Maisu Handi berria izendatu zuten Romegas. Gregorio XIII.a aita santuak Erromara deitu zituen bi aurkariak. Romegas hoztasunez eta erdeinuz tratatu zuten, eta iritsi eta astebetera hil zen, 1581eko azaroaren 4an.

## Bibliografia

* Capponi, Niccolò (2006). Victory of the West:The Great Christian-Muslim Clash at the Battle of Lepanto. Da Capo Press. ISBN 0-306-81544-3.
* Carmel Testa, Romegas, Midsea Books, Valletta, 2002 ISBN 99932-39-07-0
* E. Hamilton Currey, Sea-Wolves of the Mediterranean, London, 1910

### Literatura

* Marthese Fenech, Eight Pointed Cross, BDL Publishing, Malta, 2011 ISBN 978-9995733087
* Marthese Fenech, Falcon's Shadow, BDL Publishing, Malta, 2020 ISBN 978-9918210442

## Kanpo estekak

* Datuak: Q1383546
# Mati Iturralde

Mati Iturralde Martínez de Lizardui (Agurain, Araba, 1959) arabar medikua eta politikaria da.

## Ibilbidea

Medikua da ogibidez, eta Osakidetzan lan egiten du.
Eusko Legebiltzarreko V. legealdian, Ezker Abertzalea taldeko legebiltzarkide izan zen 1994tik 1998rako legealdian. Azken urte horretan, atxilotua izan zen eta Rakel Peñak ordezkatu zuen legebiltzarrean.
1997an, Herri Batasunako Mahai Nazionalaren aurkako prozesuan erakunde horretako kideak atxilotzeko agindua eman zenean Belgikan egonaldia egin zuen beste kide batzuekin batera Europa mailan bizi zuten egoeraren berri emateko.

## Errefentziak

* ↑ «EL PAIS DIGITAL - ESPAÑA» www1.udel.edu (Noiz kontsultatua: 2020-05-26).
* ↑ «Parlamento Vasco - Parlamentarios y Órganos - Fichas personales» www.legebiltzarra.eus (Noiz kontsultatua: 2020-05-26).
* ↑ (Gaztelaniaz) País, El. (1997-02-04). «Tres miembros de la Mesa Nacional se refugian de momento en Bruselas» El País ISSN 1134-6582. (Noiz kontsultatua: 2020-05-26).

## Kanpo estekak

* Datuak: Q95589488